История бицикля

История бицикля зачинать ся роком 1817, коли появив ся его первый прототип од Карла Дреза.

Етимология
Слово бицикель первый раз стрѣчать ся во французскых публикациях з року 1847 и означать якоесь неописаное возило зоз двома колесами, може коч. Конштрукция бицикля была розвоем велоципеда, хоть оба тоты слова были хоснованы недиференциовано даякый час. В англицкой пресѣ появило ся в новинцѣ The Daily News року 1868, де ся описовали бициклѣ и трициклѣ на Елизейскых Полях и в Булоньском лѣсѣ.Bicycle. Oxford English Dictionary

В компютерном штандартѣ кодованя Уникод е кодова позиция про симбол „бицикель“ — 1F6B2. В языку HTML комбинация &#x1F6B2; выпродукуе симбол 🚲.

Русины найвеце хоснують назву бицикель (бицикля, бициклѣ),Форма «бицикл» жие тыж у Боснякох, Сербох, Словакох, Хорватох, Чехох. але в области польского вплыву бѣжны суть назвы ровер и даже велоципед.Горощак, cc. 133, 331 Слово бицикель повело ся з англ. , што значить «двоколо», в области векшого мадярского вплыву частѣйше хоснованое в множинѣ, од . Французское  было придумано яко назва про вынаход Дреза на основѣ  (быстрый, шиковный ходець).Тота назва была еднако платна и про трициклы, и про квадроциклы. Назва ровер походить од фирмы Rover, котра продуковала беспечны бициклѣ, а пак перейшла на продукцию авт.Продукция заникла року 2005.

Вынайдѣня
Первый бицикель, як днеська ся поважуе, року 1817 справив барон Карл Дрез. Розличны конштрукции, поганяны мускулнов силов были и до него,Брокгауз-Ефрон, т.5а, сс. 854–857. але дрезина была найвеце подобна днешному бициклю, нараз достала знамости и популарности. Дрезов сочасник, молодый поет Ян Коллар, котрый в рр. 1817–1819 учив ся в Йенѣ бѣгав на такой дрезинѣ на ранде до своей милой.Грубишек, с. 9. Сам вынаходник называв свой вынаход  (машина бѣгти). Колесарѣ и вынаходникы такой зачали з продукциов и вылѣпшѣньом машины. Дрезина уже в року 1918 была популарнов забавов и в Булоньском лѣсѣ в Парижу. Днешный бицикель, вшакже, появив ся як резултат роботы многых вынаходникох, а его вывин послужив огромным импулсом до вынайдѣня и продукции авт и моторок.

Еволуция
 Року 1839 шкотскый ковач Киркпатрик Макмиллан додав до конштрукции педалы, котры але не крутити, як в сучасном бициклю, но дрыляти, тискати требало поперемѣнно взад-вперед, а тоты через пакы и клюкы, подобны тым, што мож видѣти на паровозѣ, обертали задное колесо.
 В 1860-х роках значный крок вперед зробили Французы Ернест Мишо и Пьер Лальмон, умѣстивши на передное колесо обертовы педалы з клюками. Ковач Пьер Мишо зачав продуковати малыма партиями велоципед з педалами.
 Року 1869 Француз Евжен Меер вынайшов колесо з натягованыма дротяныма спицями. Тото знизило вагу конштрукции и дозволило правити векшы колеса, з котрыма мож было досягти при тых самых обертах векшу скорость. На металичны спицьовы колеса зачали давати обручѣ зоз твердой гумы и кульковы ложиска. Появив ся цѣлком природно „высокый“ бицикель вынаходника Англичана Джеймса Старли, котрого передне колесо мало диаметер хоть и 150 цм, ограниченый лем довжинов ног бициклисты. Тот бицикель але быв нестабилный в бѣгу, и часто трафило ся бициклистови упасти, зашто популарный быв лем у молодежи, а про старшых вырабляли трициклы и квадроциклы з великыма колесами. Але звекша бицикльованя зоставало и надале опасным шпортом про молодых и переважно обывательох векшых мѣст, де были добры, гладкы дорогы.
 Важный крок зробив Англичан Гарри Джон Ловсон, котрый вынайшов ланцову трансмиссию на задное колесо, што чинило великость колеса некритичнов — колеса его бициклеткы (1879) были меншы, од чого бицикльованя ставало ся беспечнѣйшым.
 Року 1885 Джон Кемп Старли (непот Джеймса Старли) выпродуковав беспечный бицикель, котрого геометрия уже майже цѣлком одповѣдала днешной: з колесами еднакого диаметра и ланцовым погоном на задное колесо.
 Року 1888 Джон Данлоп запатентовав пневматикы, котры нараз добыли собѣ популарность.
 Року 1898 появили ся педаловы гамы и механизм вольнобѣга, котрый дозволяв не крутити ногами, кедь бицикель годен ити сам (напримѣр, долу берегом).
 Року 1914 зачали продуковати легатковы бициклѣ (значка Пежо).
 Року 1950 талиянскый конштруктер Туллио Кампаньоло вынайшов сучасный мѣняч переводу.

Процесс еволуции бицикля не застановлять ся ани днесь.

Найновша история
Року 1891 лѣпшы бициклѣ выробляли в Англии, во выробѣ были заняты 5000 людей, продуковало ся рочно 40 тысяч бицикльох в просѣчной цѣнѣ 20 либер за еден, циже на 800 тыс. либер. Найвекша фабрика была в Ковентри, де было занятых 3000 людей. Цѣлково же в Европѣ и Америцѣ было около 1000 фабрик на выробу бицикльох.Брокгауз-Ефрон, т.5а, сс. 854–857.

Року 2000 Европа и Америка выробили 10,6 млн бицикльох, а Китай — 52,2 млн, але импорт бицикльох до самых США того ж року чинив 20,2 млн; центер свѣтовой продукции бицикльох днесь е в Китаю. Бицикльовы штатистикы

В сучасности рост выробы бицикльох стабилно перевысшать рост выробы авт. Высокомоторизованы державы выдають значны наклады на будованя циклотрас и пропагують бицикель яко средство рекреации и шпорта, вылѣпшѣня екологии и здравля обывательства. В 1970-х роках зачали появляти ся новы бицикльовы шпорты и шпециализованы типы бицикльох (BMX, горскый бицикель), што еще вецей оживило бицикльову индустрию.

См. тыж
 Біціґель

Жерела
 Велосипедъ. // Энциклопедический словарь / под ред. проф. И. Е. Андреевского. - Санкт-Петербург : Ф. А. Брокгауз, И. А. Ефрон, 1890-1907. Т. 5а: Вальтер - Венути. - 1892.
 Horoszczak, Jarosław. Słownik łemkowsko-polski . Rutenika. Warszawa, 2004.
 Hrubíšek, Ivo. Na kole za zdravím. Olympia. Praha, 1982.
 Oxford English Dictionary (3rd ed.). Oxford University Press. September 2005.

Одказы
 Бицикльовы штатистикы (англ.)
 Брокгауз-Ефрон: Велосипед (русс.)

 Референции 

Катеґорія:Біціґлї